Etter kort tid ble han derfra kalt til Peking og utpekt til å ledsage pater Johann Grueber på en reise tilbake til Europa. Grueber ble sendt til Roma av sin orden for å forsvare den jesuittiske astronom Adam Schall mot anklagen om å «fremme overtroisk bruk» (han arbeidet på den kinesiske kalender). Ettersom sjøreise på den tid var blitt både mer vanskelig og mer usikker - portugiserne var i ferd med å miste sitt handelsmonopol og nederlandske skip var i farvannene - bestemte de seg for å forsøke seg på en utforskende ferd til lands, som - hvis vellykket - kunne bidra til å knytte Kina og Europa tettere sammen.